jkorsvik/nowiki_second_scrape_merged huggingface dataset:
Peugeot 508

Peugeot 508 er en mellomklassebil fra Peugeot som i 2011 avløste både Peugeot 407 og Peugeot 607. 
Opprinnelig var planen at 607 skulle avløses av en kommende Peugeot 608, mens 407 skulle avløses av en kommende Peugeot 408. Imidlertid meddelte PSA Peugeot Citroëns sjef, Philippe Varin, i november 2009 at 508 ville avløse både 407 og 607.
PSA Peugeot Citroën kommer også til å produsere Peugeot 508 for det kinesiske markedet i Kina i samarbeid med Dongfeng Motor. Sammen planlegger de å selge 65 000 biler lokalt i 2012. Forventet lansering i Kina var i midten av 2011.
508 kommer i firedørs sedan og femdørs stasjonsvogn (SW).
Plattformen er den samme som den som benyttes på Citroën C5, og produksjonen foregår på PSA Peugeot Citroëns fabrikk i Rennes i Bretagne.


== Tekniske spesifikasjoner ==


== Utstyrsnivåer ==
Access (Sedan, SW)
Active (Sedan, SW, Coupé)
Allure (Sedan, SW, Coupé)
GT (Sedan, SW, Coupé)


== Sikkerhet ==
Peugeot 508 fikk en femstjerners Euro NCAP 2011-rating (av fem). Resultatene var:


== Motorer ==
Motorprogrammet består av den samme 1,6 liters bensinmotor som den som er utviklet i samarbeid med BMW, og som sitter/satt i blant annet MINI, Peugeot 208 og Peugeot 308. Dieselmotorene er de typiske 4-sylindrede HDi-motorene fra Peugeot på 1,6, 2,0 og 2,2 liter i oppdaterte versjoner tilpasset utslippskravene i Euro V.


=== Bensin ===
1.6 VTi 88 kW (120 hk)
1.6 THP 115 kW (156 hk)


=== Diesel ===
1.6 HDi 82 kW (112 hk)
2.0 HDi 103 kW (140 hk) og 120 kW (163 hk)
2.2 HDi 150 kW (204 hk)


== Referanser ==


== Eksterne lenker ==
(en) Peugeot 508 – kategori av bilder, video eller lyd på Commons (en) Internet Movie Cars Database: Peugeot 508 i film- og tv-serier
Antero Immonen

Heimo Antero Immonen (født 15. desember 1935 i Kotka) er en finsk tidligere skihopper som representerte Lahden Hiihtoseura.
Han ble nummer 6 i VM i Lahtis i 1958 og nummer 18 i normalbakken i VM i Zakopane i 1962. I OL i Innsbruck i 1964 ble han nummer 31 i både stor- og normalbakken. Han deltok i den tysk-østerrikske hoppuka i 1961/62 og 1963/64, og ble henholdsvis nummer 15 og 5 sammenlagt. Hans beste plassering i enkeltrenn i Hoppuka var 2.-plass i Oberstdorf 29. desember 1963. Han ble også nummer 2 i hopprennet i Lahtis 11. mars 1962.
Antero Immonen var hoppdommer under VM i Oslo i 1982.


== Referanser ==


== Kilder ==

(en) Antero Immonen – Profil og OL-resultater på sports-reference.com.  (besøkt 17. februar 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Lahden Kaupunginmuseo (Lahtis Bymuseum): Resultater spesielt hopp 11. mars 1962 Arkivert 8. november 2007 hos Wayback Machine. (besøkt 17. februar 2011)


== Eksterne lenker ==
(en) Antero Immonen – Olympedia 
(en) Antero Immonen – Sports-Reference (OL-resultater – arkivert) 
(en) Antero Immonen – FIS (skihopping) 
(en) Antero Immonen – TheSports.org
Mikalojus Konstantinas Čiurlionis

Mikalojus Konstantinas Čiurlionis (født 22. september 1875 i Varėna, død 10. april 1911 i Pustelnik (Marki) ikke langt fra Warszawa) var en litauisk kunstner og komponist. Čiurlionis, som arbeidet på flere områder, er utvilsomt mest kjent som kunstmaler og komponist. Under sitt korte liv skapte han rundt to hundre musikkstykker og tre hundre malerier. Mange av maleriene kan beskues på Čiurlionismuseet i Kaunas, Litauen.
Čiurlionis var den eldste i en søskenflokk på ni barn. I 1878 flyttet familien til Druskininkai der faren arbeidet som kantor. Mellom 1894 og 1899 studerte Čiurlionis ved musikkonservatoriet i Warszawa. Ved århundreskiftet fulgte noen år med komponiststudier i Leipzig og årene 1904 til 1906 studier i tegning i Warszawa.
Čiurlionis medvirket ved den første hellitauiske kunstutstilningen i Vilnius i 1907.
Han er gravlagt på Rasos-kirkegården i Vilnius.


== Referanser ==


== Eksterne lenker ==
(ru) Offisielt nettsted 
(en) Mikalojus Konstantinas Čiurlionis – kategori av bilder, video eller lyd på Commons 
(en) Mikalojus Konstantinas Čiurlionis på Internet Movie Database 
(en) Mikalojus Konstantinas Čiurlionis på Discogs 
(en) Mikalojus Konstantinas Čiurlionis på MusicBrainz 
(en) Mikalojus Konstantinas Čiurlionis på Spotify 
(en) Mikalojus Konstantinas Čiurlionis på AllMusic 
(en) Čiurlionis-museet i Kaunas
Gratia Schimmelpenninck van der Oye

Gratia Maria Margretha Baronesse Schimmelpenninck van der Oye (født 10. juli 1912 i Doorn, død 12. februar 2012) var en nederlandsk alpinist. Hun var den første og hittil eneste alpinisten fra Nederland som har kjørt på høyt internasjonalt nivå.
Gratia Maria Margrethas far var formann i Nederlands olympiske komité og medlem av Den internasjonale olympiske komité. Hun gjorde seg bemerket i utfor midt på 1930-tallet. Hun ble nummer seks i utfor i VM 1935 i sveitsiske Mürren, og under Hahnenkammrennene i Kitzbühel vant hun både utfor, slalåm og kombinasjonen. Året etter vant hun utforrennet i St. Anton am Arlberg og gikk igjen til topps i kombinasjonsøvelsen i Hahnenkammrennene i Kitzbühel.
I 1936 i Garmisch-Partenkirchen var hun den første kvinnen som deltok for Nederland i vinterlekene. Deltakelsen hennes ble overskygget av en skandale. Dagen før hun skulle konkurrere ble hun oppringt på hotellet og fortalt at hun på grunn av brudd på amatørreglementet ikke var startberettiget. Etter protest fra faren stilte Schimmelpenninck til start om morgenen 7. februar 1936. Hun ble nummer 13 i utfor. Hun falt i slalåm og kom på 13.-plass i kombinasjonsøvelsen.


== Referanser ==


== Eksterne lenker ==
(en) Gratia Schimmelpenninck van der Oye – Olympedia 
(en) Gratia Schimmelpenninck van der Oye – Sports-Reference (OL-resultater – arkivert)
Ensio Hyytiä

Ensio Hyytiä (født 24. mars 1938 i Rovaniemi, død 24. mars 2019) var en finsk tidligere skihopper og kombinertløper som representerte Ounasvaaran Hiihtoseura.
Han tok sølvmedalje i spesielt hopp i VM i Lahtis i 1958. I OL i Squaw Valley i 1960 deltok han i kombinert og ble nummer 22 (av 33 deltakere). I OL i Innsbruck i 1964 deltok han gjen i spesielt hopp, og ble nummer 20 i normalbakken og nummer 23 i storbakken. Han deltok i den tysk-østerrikske hoppuka i 1963/64, og ble nummer 9 sammenlagt, med 4.-plass i Garmisch-Partenkirchen 1. januar 1964 som beste plassering i enkeltrenn.


== Referanser ==


== Kilder ==

(en) Ensio Hyytiä – Profil og OL-resultater på sports-reference.com.  (besøkt 17. februar 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Lahden Kaupunginmuseo (Lahtis Bymuseum): Resultater VM spesielt hopp 9. mars 1958 Arkivert 31. oktober 2007 hos Wayback Machine. (besøkt 17. februar 2011)


== Eksterne lenker ==
(en) Ensio Hyytiä – Olympics.com 
(en) Ensio Hyytiä – Olympic.org 
(en) Ensio Hyytiä – Olympedia 
(en) Ensio Hyytiä – Sports-Reference (OL-resultater – arkivert) 
(en) Ensio Hyytiä – FIS (skihopping)
Zilas Görling

Zilas Görling (født Karl Silas Görling 2. april 1911 i Hudiksvall Gävleborgs län, død 7. april 1960 i Stockholm) var en svensk jazzmusiker, tenorsaksofonist, og komponist.
Görling regnes sammen med broren Miff Görling som en av de fremste svenske jazzpionerene på 1930-tallet. Han platedebuterte trolig med studentorkesteret TOGO i 1931 og spilte i resten av dette tiåret med blant andre Dick de Pauw, Charles Redland, Håkan von Eichwald, Helge Lindberg og Arne Hülphers. Han var også medlem i den mer reindyrkede studiojazzgruppen Swing Swingers fra 1936.


== Filmografi ==


=== Filmmusikk ===
1945 – Trøtte Theodor (Trötte Teodor)
1945 – Flickor i hamn
1944 – Stopp, tenk på noe annet (Stopp! Tänk på något annat)


== Eksterne lenker ==
(en) Zilas Görling – kategori av bilder, video eller lyd på Commons 
(en) Zilas Görling på Internet Movie Database 
(sv) Zilas Görling i Svensk Filmdatabas 
(en) Zilas Görling på Discogs 
(en) Zilas Görling på MusicBrainz 
(en) Zilas Görling på AllMusic
David de Gea

David de Gea Quintana (født 7. november 1990) er en spansk fotballspiller som spiller for den engelske klubben Manchester United. Før han kom til United i 2011 hadde han spilt hele karrieren i Atlético Madrid. David de Gea spiller også for Spanias herrelandslag i fotball.


== Manchester United ==


=== 2011/12 ===
Den 29. juni 2011 signerte De Gea en femårskontrakt med Manchester United. Han debuterte for Manchester United i en vennskapskamp mot Chicago Fire 23. juli 2011, en kamp som endte 3-1 til Manchester United. Hans første offisielle kamp kom 15 dager senere, 7. august 2011. Det var Community Shield-kampen mot Manchester City som Manchester United vant 3-2. Den første mannen til å score på De Gea etter overgangen fra Atlético Madrid ble Joleon Lescott. De Gea spilte sin første Premier League-kamp en uke senere mot West Bromwich. Første gang De Gea holdt buret rent var mot Tottenham på Old Trafford. De Gea debuterte i Mesterligaen 27. september 2011 mot FC Basel, og kampen endte 3-3.


== Landslaget ==
Den 1. juni 2014 ble De Gea tatt ut til den 23-manns store landslagstroppen som reiste til Brasil for å spille VM.
Han ble tatt ut i Spanias EM-tropp til EM i Frankrike 2016.Han ble tatt ut i Spanias tropp til VM i fotball 2018 i Russland.Han ble tatt ut i Spanias EM-tropp til EM i fotball 2021.


== Meritter ==


=== Atlético Madrid ===
Europaligaen: (1) 2009/10
UEFA Super Cup: (1) 2010


=== Manchester United ===
Premier League: (1) 2012/13
FA-cupen: (1) 2016
Ligacupen: (1) 2017
Europaligaen: (1) 2016/17
FA Community Shield: (3) 2011, 2013, 2016


=== Landslag ===
UEFA European Under-17 Football Championship: (1) 2007
UEFA European Under-21 Football Championship: (1) 2011


== Referanser ==


== Eksterne lenker ==
(en) Offisielt nettsted 
(en) David de Gea – kategori av bilder, video eller lyd på Commons 
(en) David de Gea på Internet Movie Database 
(de) David de Gea – Munzinger Sportsarchiv 
(en) David de Gea – Olympedia 
(en) David de Gea – Sports-Reference (OL-resultater – arkivert) 
(en) David de Gea – FIFA 
(en) David de Gea – UEFA 
(fr) David de Gea – LÉquipe 
(en) David de Gea – Transfermarkt 
(en) David de Gea – national-football-teams.com 
(en) David de Gea – WorldFootball.net 
(en) David de Gea – Soccerbase.com 
(es) David de Gea på Twitter 
(en) David de Gea på Facebook 
(en) David de Gea på Instagram 
(en) Spillerstatistikk for Manchester United hos Stretfordend.co.uk
(en) Profil hos BDFutbol
(en) Profil hos united.no
Tyga

Micheal Ray Nguyen-Stevenson (født 19. november 1989 i Compton i California, USA) som er bedre kjent som Tyga, er en amerikansk rap-artist. Tyga ble først kjent etter debutsingelen «Coconut Juice» på No Introduction, som ble lansert 22. mars 2008. Han ble senere nominert til Grammy for singelen «Deuces» i samspill med Chris Brown og Kevin McCall i Grammy-nominasjonene for 2011.
Tyga er av jamaicansk og vietnamesisk opphav.


== Diskografi ==
Studioalbum

No Introduction (2008)
Careless World: Rise of the Last King (2012)
Hotel California (2013)
The Gold Album: 18th Dynasty (2015)
BitchImTheShit2 (2017)
Kyoto (2018)
Legendary (2019)Felles album

Fan of a Fan: The Album (med Chris Brown) (2015)


== Eksterne lenker ==
(en) Offisielt nettsted 
(en) Tyga – kategori av bilder, video eller lyd på Commons 
(en) Tyga på Internet Movie Database 
(en) Tyga hos The Movie Database 
(en) Tyga på Apple Music 
(en) Tyga på Discogs 
(en) Tyga på Discogs 
(en) Tyga på MusicBrainz 
(en) Tyga på SoundCloud 
(en) Tyga på Spotify 
(en) Tyga på Songkick 
(en) Tyga på Last.fm 
(en) Tyga på AllMusic 
Tyga på Twitter 
Tyga på Facebook 
Tyga på Instagram 
Tyga på YouTube 
Tyga på Myspace 
Tyga på TikTok 
Tyga på Snapchat
Jungelboka – songar frå musikalen

Jungelboka – songar frå musikalen er et musikkalbum med diverse skuespillere og artister som var med i Jungelboka i 2000. Albumet ble utgitt samme år.


== Sporliste ==
«Jungelens lov»
«Digger digger»
«Sove søtt»
«O-I-O-A»
«Vesle frosk»
«Eggedosis»
«Den enes død»
«Eg og brørne mine»
«Dem håner meg»
«Månen ser alt»
«Mawgli»
«Eg må få min rett»
«Ikkje tenk på morgondagen»
«Uansvarleg»
«Synd å sei det»
«Klin kokos banana»
«Æ vil gå som dæ»
«Er du klar for meg, baby?»
«Tara»
«To må ein vere»
«Lykka smile te meg»
«Nå går eg ned»
«Finale»
«Jylland» (1739)

«Jylland» var et tremastet linjeskip med en bestykning på 70 kanoner som ble sjøsatt i Nyholmen, København den 27. januar 1739. Det tilhørte Norske Løve-klassen på fem skip av skipskonstruktøren Knud Nielsen Benstrup som var fabrikmester i Nyholmen fram til 1739. 
«Jylland» fikk en meget kort karriere i den dansk-norske orlogsflåten, den var ikke levert fra verftet før 1744, og ble allerede tatt ut av flåtelistene i 1755 etter bare elleve år. Den ble deretter opphugd som det første av sin klasse i 1761.


== Se også ==
«Norske Løve»


== Litteratur ==
Henrik Christiansen: Orlogsflådens skibe gjennem 500 år 2010 ISBN 978-87-89022-78-9
«Wenden» (1742)

«Wenden» var et tremastet linjeskip som ble sjøsatt den 5. september 1742 som det tredje av Norske Løve-klassen på fem skip. Som et 70-kanoners krigsskip bygd ved hjelp av tegninger på «Norske Løve» lagd av skipskonstruktør Knud Nielsen Benstrup, var «Wenden» på flåtens lister i førti år fram til det ble utrangert i 1781. Det var også det meste aktive skipet av klassen i en tid hvor linjeskipene normalt var i opplag i fredstid.
«Wenden» ble ombygd i 1757, og var utrustet flere ganger, blant annet som del av en eskorte som beskyttet konvoier i Nordsjøen i året 1759 under syvårskrigen. Under den samme konflikten sluttet Russland fred med Preussen etter tsarina Elisaveta Petrovna ble etterfulgt av Peter III som forberedte seg på krig med Danmark-Norge om herredømmet over Holstein-Gottorp i 1762. I denne anledningen ble orlogsflåten sendt til sjøs for å avvente den russiske reaksjonen, blant annet var «Wenden» med hovedflåten i sommeren. Krigen ble avverget av Katarinas statskuppet.
Etter førti år som for det meste i opplag på Flådens Leje, ble «Wenden» utrangert og deretter opphugd i 1781.


== Se også ==
«Norske Løve»


== Litteratur ==
Henrik Christiansen: Orlogsflådens skibe gennem 500 år 2010 ISBN 978 87 89022 78 9
«Dronning Lovisa» (1744)

«Dronning Lovisa» var et tremastet linjeskip som det fjerde av Norsk Løve-klassen på fem skip, sjøsatt den 10. desember 1744 sammen med sitt søsterskip «København». Krigsskipet med en bestykning på 70 kanoner var bygd ved hjelp av tegninger av fabrikmester Knud Nielsen Benstrup som bygd og sjøsatt «Norske Løve» i 1735.
I den fredelige perioden var linjeskipene sjeldent tatt ut av opplag i Flådens Leje utenfor Nyholmen for å bli utrustet for væpnede tokter til sjøs. «Dronning Lovisa» var brukt som troppetransportskip i 1762 for overførsel av tropper til Eckernförde i Slesvig-Holstein. Flere tusen norske soldater var overført til de nordtyske besittelser av det danske kongedømmet under syvårskrigen, og som kunne ha blitt trukket inn i en krig med Russland.
Til forskjell fra sine søstre skulle «Dronning Lovisa» som bare var utrustet to ganger i løpet av førti år, ha et hovedbatteri på 26 svære 36-punds kanoner i nedre kanondekk istedenfor de vanlige 24-punds kanoner. Mens «Norske Løve» hadde en besetning på 542 mann som forøkes til cirka 630 mann på yngre skip av klassen, hadde «Dronning Lovisa» den største besetning på 667 mann.
Skipet ble tatt ut av flåtelistene i 1783 for deretter å bli opphugd.


== Se også ==
«Norske Løve»


== Litteratur ==
Henrik Christiansen: Orlogsflådens skibe gennem 500 år 2010 ISBN 978-87-89022-78-9


== Eksterne lenker ==
Bygging av krigsskipene på Nyholmen 1692-1744
«København» (1744)

«København» ble, som det siste skipet i Norske Løve-klassen på fem skip, sjøsatt sammen med sitt søsterskip «Dronning Lovisa» i Nyholmen den 10. desember 1744. Hun ble først gjort i stand for beseilingsprøver i 1757 etter å ha vært i opplag i 13 år. «København» ble deretter utrustet for å fungere som eskortefartøy i en eskadre som beskyttet konvoier i Nordsjøen i året 1758.
I 1786 ble skipet utrangert for å brukes som bradbenk ved Frederiksværns verft, men det ble ikke noe av planene. Isteden ble «København» hugget opp i 1788. Skipet hadde vært utrustet bare to ganger i sin karriere. I fredstid ble de fleste linjeskip lagt i opplag i Flådens Leje utenfor Nyholmen, rigget ned, og tømt for inventar, våpen, ballast og annet.


== Se også ==
«Norske Løve»


== Litteratur ==
Henrik Christiansen: Orlogsflådens skibe gennem 500 år 2010 ISBN 978-87-89022-78-9
Emor og Thora

«Emor og Thora» er et skillingstrykk av ukjent opprinnelse.


== Teksten ==


== Kilder ==
Oldemors visebok av Eli Støre Erichsen, Cappelen 1976
Du spørger mitt barn

«Du spørger mitt barn» er et skillingstrykk som er skrevet av Andreas Melchior Glückstad (1829–1865), sønn av offiseren Ludvig Michael Glückstad. Melodien til visa er av H.C. Lumbye (1810–1874), en dansk komponist og Tivolihavens første kapellmester, kjent blant annet for «Champagnegaloppen».


== Teksten ==


== Kilder ==
Oldemors visebok av Eli Støre Erichsen, Cappelen 1976


== Eksterne lenker ==
Happy Birthday, Mr. President

«Happy Birthday, Mr. President» er en sang som ble fremført av skuespillerinnen og sangerinnen Marilyn Monroe på bursdagsfeiringen til den daværende amerikanske presidenten John F. Kennedy 19. mai 1962. Første verset var den tradisjonelle bursdagssangen, «Happy Birthday To You», mens det andre verset var en spesialskrevet versjon av «Thanks for the Memory». Monroes forførende fremførelse av sangen, kombinert med ryktene om at hun hadde et forhold til presidenten, har gjort dette til en av hennes mest kjente øyeblikk.


== Arrangementet ==
Den 19. mai 1962 ble det arrangert en bursdagsfest for president John F. Kennedy i Madison Square Garden. De mer enn 15 000 gjestene som deltok betalte fra 100 til 1000 dollar for å slippe inn. Pengene gikk til det Det demokratiske partiet for å dekke utgiftene som hadde vært i presidentvalget i 1960. Marilyn Monroe skulle fremføre bursdagssangen til presidenten. Han hadde invitert henne personlig i mars samme året.Monroe gav designeren Jean Louis i oppgave å skape en kjole som var helt unik og som «bare Marilyn Monroe ville våge å ha på seg». Resultatet ble en kjole i et gjennomsiktig silkestoff, med over seks tusen perler som hadde blitt sydd på for hånd. Før selve arrangementet ble kjolen sydd på Monroe. Politikeren Adlai Stevenson beskrev kjolen hennes som «hud og perler».Da hun skulle på scenen ble Monroe introdusert av presidentens svoger, Peter Lawford. Etter å ha fremført den tradisjonelle bursdagssangen, «Happy Birthday To You», etterfulgt av en spesialskrevet versjon av «Thanks for the Memory», ble bursdagskaken til presidenten båret på scenen. Han kommenterte den forførende opptredenen hennes på følgende måte: «Jeg kan nå gi meg som politiker etter å ha fått sunget ‘Happy Birthday’ til meg på en så sjarmerende og frisk måte.»Det har blitt hevdet at Monroe på dette tidspunktet hadde et forhold til presidenten. Hans kone, Jacqueline Kennedy valgte å ikke delta på arrangementet. Stylisten Mickey Song, som var en venn av Kennedy-familien og Monroes frisør for anledningen, uttalte senere: «Du kunne ikke unngå å få inntrykk av at Marilyn var Johns bursdagspresang. Og utfra det jeg har forstått i ettertid var Marilyn akkurat det.»Arrangementet var Monroes siste store offentlige opptreden. Hun døde 5. august samme året. Kjolen hun hadde hatt på seg på dette arrangementet ble solgt for rekordhøye 1,26 millioner dollar på en auksjon på Christie's i oktober 1999.


== Referanser ==
Top Ten Money Making Stars Poll

Top Ten Money Making Stars Poll er en årlig liste over de mest innbringende skuespillerne i USA. Listen har blitt offentliggjort hvert år siden 1932 av Quigley Publishing Company. Den baserer seg på avstemninger fra kinoeiere, som oppgir de ti mest innbringende skuespillerne fra det foregående året. Listen publiseres i International Motion Picture Almanac.
I løpet av de 75 årene som den har blitt publisert er det John Wayne som har vært innom topp-ti flest ganger med 25 plasseringer. Tom Cruise har hatt førsteplassen sju ganger, noe som er rekord.I 2008 ble Will Smith rangert som den mest innbringende skuespilleren, og ble med det den andre afroamerikanske skuespilleren i historien som toppet listen etter Sidney Poitiers førsteplass i 1968.


== Referanser ==


== Eksterne lenker ==
Quigley Publishing Co.
Micael Dahlén

Micael Dahlén (født 1973) er en svensk professor og forfatter. Han er professor ved Handelshögskolan i Stockholm. Dahlén har skrevet seks bøker, hvorav Nextopia fra 2008, med teorier om forventningssamfunnet, er den mest kjente. Dahlén har også fått stor oppmerksomhet for å ha rukket å bli professor 34 år gammel og for sin ukonvensjonelle stil. I begynnelsen av 2009 ble han stemt frem som næringslivets mest populære foredragsholder. I februar 2010 gjestet Dahlén Norge.


== Bibliografi ==
2008: Nextopia, livet, lyckan och pengarna i förväntningssamhället, Volante
2008: Creativity (Un)Limited: Thinking Inside the Box for Business Innovation
2006: Boxen. Kreativiteten som skapar bättre affärer, Volante
2003: Optimal marknadskommunikation (med Fredrik Lange)
2003: Marknadsförarens nya regelbok: Varumärken, reklam och media i nytt ljus
2002: Marknadsföring i nya media: Marknadsföring i kubik


== Referanser ==


== Eksterne lenker ==
Offisielt nettsted 
(en) Micael Dahlen – kategori av bilder, video eller lyd på Commons
The Century of the Self

The Century of the Self er en britisk dokumentarserie på fire episoder som ble sendt på BBC Four i 2002. Serien omhandler arbeidet til psykologene Sigmund Freud, Anna Freud og PR-konsulent Edward Bernays. Serien handler om hvordan de med makten har brukt Frauds teorier til å kontrollere det de oppfattet som farlige masser i massedemokratiet tidsalder. Den er skrevet, regissert og produsert av Adam Curtis. 


== Episoder ==
1. «Happiness Machines»
2. «The Engineering of Consent»
3. «There is a Policeman Inside All Our Heads: He Must Be Destroyed»
4. «Eight People Sipping Wine in Kettering»


== Referanser ==


== Eksterne lenker ==
(en) The Century of the Self på Internet Movie Database 
(nl) The Century of the Self på MovieMeter 
(en) The Century of the Self på AllMovie 
(en) The Century of the Self på Turner Classic Movies 
(en) The Century of the Self på Metacritic
Visindi

Visindi AS en aktør innen lederutvelgelse og organisasjonsutvikling. Selskapet leverer tjenester innen rekruttering og utvelgelse av toppledere, styremedlemmer og andre nøkkelroller og benytter både annonserte og ikke-annonserte prosesser (search). Virksomheten omfatter også konsulenttjenester innen team- og lederutvikling, strategirådgivning, coaching og karriererådgivning. 
Visindi AS ble etablert 1. oktober 2004. Sommeren 2009 fusjonerte det trondheimsbaserte Bonaventura og Visindi, samtidig som selskapet etablerte kontorer i Stavanger og Bergen. 


== Organisasjon ==
Visindi er i dag lokalisert i Oslo, Stavanger, Bergen og Trondheim med tilsammen nesten 40 medarbeidere. Konsulentene er sertifisert på personlighetstestverktøyene OPQ32 og JTI.
Visindi er del av det internasjonale nettverket INAC, International Network of Associated Consultants. 
Selskapsnavnet Visindi er hentet fra gammelnorsk og betyr bevissthet, visdom og kunnskap.